Guido Rodríguez

Guido Rodríguez (sündinud 12. aprillil 1994 Sáenz Peñas) on Argentina jalgpallur, kes mängib kaitsva poolkaitsjana Inglismaa kõrgliigaklubis West Ham United ja Argentina jalgpallikoondises.

Ta alustas klubikarjääri River Plate'is, mille meeskonnas debüteeris ta Argentina kõrgliigas 2014. aastal. 2016. aasta esimeses pooles mängis ta laenul Defensa y Justicias.

2016. aasta keskel liitus ta Mehhiko kõrgliigaklubiga Club Tijuana. Aastatel 2017–2020 mängis ta Mehhiko kõrgliigas Club América ridades. Américaga tuli ta ühel korral Mehhiko meistriks. Aastatel 2016–2020 valiti Rodríguez neljal korral Mehhiko kõrgliiga hooaja sümboolsesse koosseisu. Hooajal 2018–19 valiti ta Mehhiko kõrgliiga hooaja parimaks mängijaks.

2020. aasta jaanuaris siirdus ta Hispaania kõrgliigaklubisse Real Betis. Ta mängis seal kuni hooaja 2023/24 lõpuni, kui tema leping lõppes.

2024. aasta augustis siirdus ta West Ham Unitedi. 

Argentina jalgpallikoondises debüteeris Rodríguez 2017. aasta juunis sõprusmängus Brasiilia vastu. Argentina koondisega on ta võitnud 2022. aasta maailmameistrivõistlused ning 2021. ja 2024. aasta Copa América.

 Saavutused 
River Plate
Copa Sudamericana: 2014
América
Liga MX: Apertura 2018
Copa MX: Clausura 2019
Betis
Copa del Rey: 2021–22

 Viited 

 Välislingid 
 Profiil West Ham Unitedi kodulehel

Kategooria:Argentina jalgpallurid
Kategooria:Club Atlético River Plate'i jalgpallurid
Kategooria:Club Tijuana mängijad‏‎
Kategooria:Club América mängijad
Kategooria:Real Betise jalgpallurid
Kategooria:West Ham Unitedi mängijad
Kategooria:Argentina Primera Divisióni mängijad
Kategooria:Liga MX-i mängijad
Kategooria:La Liga mängijad
Kategooria:Premier League'i mängijad
Kategooria:Sündinud 1994